анекдоти за Животни
Две костенурки се загубили в пустинята. Скитали се дълго и умирали от жажда. По някое време най-сетне попаднали на един оазис. Там имало поточе със студена и чиста водица. Първата костенурка се изкефила:
- Еха! Супер! Сега ще пием до насита.
Другата и казала строго:
- Ама, няма да пием направо от потока като най-големите простачки! Ти стой тука, а аз отивам да потърся чаша. Обаче, да не почнеш да пиеш без мене, ей! Това никак не е възпитано и учтиво.
И така, първата костенурка зачакала търпеливо. Минал един час, два, три, пет, десет. Най-накрая въздъхнала:
- Ох! Не издържам повече! Направо ще умра от жажда!
И навела глава към потока. Тогава втората костенурка изскочила от храстите и се троснала:
- Ама, не! Ако ще си правим такива номера, аз изобщо няма да тръгвам, да знаеш!